ming030890/wiki-yue-high-quality huggingface dataset:
童小芸

童小芸（1971年7月21號—），女，生於高雄市，中國國民黨籍。臺南市北區振興里里長。
2019年8月7號，國民黨中常會通過第10屆立法委員選舉第十一梯次提名案，包括台南市第3選區（北區、安南區）徵召童小芸，挑戰民進黨現任立委陳亭妃。
童女

童女（virgin），又叫處女，係未試過行房嘅女人。以前多數指未成年嘅女性，因為多數都無試過行房。但亦有啲年紀大啲，亦稱老處女。
章邯

章邯（粵拼：zoeng1 hon4，—前205年），係秦國將軍。喺陳勝同吳廣發動大澤之變之後，章邯率領秦軍打低周章、田儋、魏咎、鄧說、伍徐、田臧、李歸、蔡賜、陳勝、項梁等人。喺前207年鉅鹿之戰，蘇角、王離被楚將項羽諸侯聯軍擊敗後，章邯率秦軍向項羽投降。秦國滅亡後，項羽自立為西楚霸王，將關中封畀章邯同佢嘅部將司馬欣、董翳（史稱三秦），章邯為雍王，定都廢丘。楚漢相爭期間，漢王劉邦喺關中展開三秦戰役，章邯畀漢軍打低，最後自刎而死。
童仲彥

童仲彥（1973年7月8號—），係臺灣嘅政治人物同埋網紅，有個外號叫台灣阿童，佢喺苗栗縣竹南鎮出世。佢而家係了不起負責有限公司嘅董事，之前做過民主進步黨第十一、十二屆台北市議員，同埋係金色力量黨嘅第一任黨主席。童仲彥畢業於國立政治大學新聞系，係一個出身記者嘅人，之前喺中天新聞台、台灣電視公司同民視等電視台做過新聞部記者。
華景街

華景街（英文：Wah King Street），係香港雞籠灣華富邨一條馬路，由華富道開始，去到華康街同華翠街交界。
華朗斯

華朗斯（法文：Valence）係法國一城，德龍嘅省會，人口有6萬。
華杜茲

華杜茲（德文：Vaduz），係列支敦士登首都，座落喺萊茵河河谷沿岸嘅一笪高地上面，總面積17.3平方公里，2019年總人口係5,668人。
華晨宇

華晨宇（粵拼：waa6 san4 jyu5；簡化字：华晨宇；英文：Hua Chenyu；1990年2月7號—）係中國大陸嘅男歌手，湖北十堰人，武漢音樂學院畢業生。2013年參加過湖南衛視《快樂男聲》攞到年度總冠軍而喺9月27號出道。同年12月6號攞到第六屆音樂風雲榜新人盛典最受歡迎男歌手獎。

早期
1990年2月7號，喺湖北十堰竹山出世。2007年－2010年，喺武漢育才美術讀高中。2014年，喺武漢音樂學院通俗聲樂演唱同編導專業畢業。

演藝經歷
2013年，參加湖南衛視《快樂男聲》攞到全國總冠軍，簽約天娛傳媒。
2013年11月2號－2014年3月15號，佢參加嘅2013快樂男聲全國巡迴演唱會先後喺北京、上海、武漢、深圳、重慶、南京、廣州、蘇州、成都、廈門、杭州11座城市舉辦。其中，佢喺武漢、深圳、蘇州等三站攞到「城市之星」，喺最後一站杭州被叫做「巡演之星」。
2014年1月11號，直通春晚第二場10進6，憑住《親愛的小孩》、《愛》先晉級全國六強。1月18號，直通春晚總決賽，唱《我》、《洋蔥》，成為首位攞到2014央視馬年春晚邀請函嘅參賽者。
1月15號，出席2013新浪微博之夜，代表2013快樂男聲攞「新浪微博年度星光」獎。1月19號，出席2014綿柔·梨花村群星演唱會。1月25號，出席《爸爸去哪兒》電影首映禮。1月30號，喺夢想星搭檔公益盛典錄製嘅《親愛的小孩》播出。同日，第一次上央視春晚唱《在那遙遠的地方》。1月31號，喺2014北京衛視春晚唱《We Are Young》。
2月，同中手遊CMGE合作，代言天天炫舞遊戲。2月14號，參加2014湖南衛視元宵喜樂會，並首次唱《開到荼蘼》。3月，代言碧生源功能茶。
3月31號，攞第21屆東方風雲榜最佳新銳歌手獎。4月，參加湖南衛視明星戶外旅行真人騷節目《花兒與少年》。7月25號，佢主演嘅《快樂男聲》紀實電影《我就是我》全國公映。8月15號，出首專主打歌曲《Why Nobody Fights》。9月6號、7號，喺北京萬事達中心（原五棵松體育館）連開兩場個人演唱會。
9月19號，首張個人專輯《卡西莫多的禮物》全球同步發行。10月，以華語音樂人代表之姿上《L’Uomo Vogue》「THE MUSIC ISSUE」專題。11月7號，《卡西莫多的禮物》音樂錄影帶上線，之後剪成兩首單曲MV。11月27號，佢喺騰訊《HI歌》第四期唱嘅《春》有正評，最終做咗年度Hi歌。

《歌手2018》
2018年1月，加盟湖南衛視《歌手2018》、為第二位補位歌手，之後喺突圍賽演唱《我》以第一名突圍成功，喺4月13號總決賽攞亞軍。

《歌手·當打之年》
2020年1月，加盟湖南衛視《歌手·當打之年》、為首發歌手，喺4月24號總決賽攞咗歌王。
茶寮

茶寮係專門用嚟品茶、進行茶儀式嘅私家房間或者獨立屋仔。明屠龍茶說、文震亨嘅《長物志》1、許次紓《茶疏》都有專條。日本、朝鮮多數叫做茶室，佢哋稱爲茶寮嘅，就其實係茶館。茶文化傳入西方之後，喺西方亦有一啲地方開設咗茶寮。
而家有啲私家庭園改建成對外開放嘅公園，有啲茶寮亦都改爲公開賣茶嘅茶館。

中國茶寮
明代江南私家園林發達，另一方面，品茶藝術亦都追求茶嘅自然真味，茶藝同造園藝術相融合，從而產生特別嘅茶寮建築。屠龍、許次紓係茶學家、文震亨係造園家，佢哋喺唔同嘅出發點對茶寮提出唔同嘅要求。文震亨論述「茶寮」時，係作爲「室廬」篇章入面嘅獨立條目嚟討論。
明代文人講究喺園林入面佈置各種唔同用途嘅建築物，達到既多樣化而又實用嘅目的，例如拜佛有「佛堂」，彈古琴有「琴室」，沖涼有「浴室」。對於茶寮要求單獨嘅小房子，挨住山齋，裏面陳列各色茶具，仲要一個茶童專門伺候。
許次紓則由備茶嘅角度佈置茶寮內外。
茶寮入面左右兩壁各設一茶爐。
茶寮入面有兩個茶几，一個放茶杯、茶壺，用嚟泡茶；另一個放其他茶具。
火炭一定要遠離火爐，一定要乾燥。
火爐一定要離開牆壁一啲距離，必須小心防火。
獨立小屋。強調茶寮一定要獨立。原因唔使多講。茶寮入面有火爐，仲要堆放火炭、松樹枝等燃料；而明代嘅建築多數係木結構，茶寮分開嘅好處，係可以更有效噉防火。
屠龍同許次紓嘅茶寮起喺書齋旁邊，而文震亨嘅茶寮起喺山齋旁邊，高雅一啲；屠龍同文震亨都有茶童，許次紓嘅茶寮冇茶童。文震亨、屠龍同許次紓嘅三種茶寮代表明代上等人家、中上人家同普通人家嘅茶寮。文震亨嘅茶寮最爲豪華，起喺園林入面，小山上有書齋，喺小山上離書齋唔遠亦有茶寮，仲有佛堂、琴室，又有小橋流水。呢三種人家嘅茶寮都係獨立式嘅，防火係一個原因，另外一個原因係明代嘅茶具種類繁多，例如許次紓嘅茶寮要安放27種茶具，再加上茶几茶凳、火炭，如果冇獨立一間屋，係擺唔晒嘅。

日本茶室
日本兼六園嘅茶室，保留中國古代嘅茶寮風格
日本嘅茶室受到中國茶寮影響，而家有啲地方仍然保留類似屠龍同許次紓描寫嘅茶寮，但係稱爲「茶室」。面積一般以四疊半做標準，大過四疊半嘅稱爲「廣間茶室」，細於四疊半嘅叫做「小間茶室」。茶室專爲進行茶道而設。安土桃山時代後，亦有數寄屋造嘅形式，成爲住宅嘅一部份。

朝鮮茶室
韓國慶州市骨窟寺嘅茶室內部
朝鮮半島受到中國文化影響，傳統庭園內亦設有茶室，用嚟擧行茶禮。

西方
西方一啲貴族亦會設置私家嘅茶寮，一般設置喺住宅、別墅或者私家庭園入面。
荷蘭嘅一間茶寮
荷蘭茶寮內部
德國嘅一間茶寮
波蘭宮殿中一間廢棄茶寮
羅伯特·亞當設計、位於英格蘭埃塞克斯莪德裏恩德大屋（英文：Audley End House）庭園入面嘅茶寮橋

中東
茶文化傳入中東後，當地亦有人設置私家茶寮。
伊朗宮中茶寮內部
奧地利凱爾滕州克拉根福嘅一間塔吉克式茶寮
茶山莉子

茶山莉子 ，係日本嘅一個女藝人同埋配音員。
茶師

茶師，工一種，專門品評茶嘅等級，兼且為茶定價。大清時省城係唯一畀洋人通商，賣茶葉係大宗。賣嘅價錢就由茶師所定。
英文叫tea taster或tea inspector。
茶托

茶托係一種茶具，用來托住茶杯，上似碟，下有高腳做底。茶托又叫盞托。
大唐李匡乂寫資暇錄。
茶托子。始建中蜀相崔寧之女。以茶杯無襯。病其熨手。取碟子承之。既啜。杯傾。乃以蠟環碟中央。其杯遂定。即命工以漆環代蠟。寧善之。為制名。遂行於世。其後傳者。更環其底。以為百狀焉。
又據大宋程大昌所寫演繁露，十五卷下有托子一則。
古者彜有冉。爵有玷。即今俗稱臺琖之類也。然臺琖亦始於盞托。托始於唐。前世無有也。崔寧女飲茶。病盞熱熨指，取楪子融蠟象盞足，大小而環結其中，寘盞於蠟無所傾側。因命工髹漆。為之寧喜。其為名之曰托。遂行於世。而托子遂不可廢。今世托子。又遂著足。以便揷取。間有隔塞。其中不為通管者。乃初時楪子環蠟遺制也。
兩者都話托係大唐時先至有。托係崔寧女飲茶，怕盞熱親啲手指而造。
茶山

茶山係中國廣東東莞一鎮，面積45平方公里，人口16萬。
茶是故鄉濃

《茶是故鄉濃》（英文：Plain Love II）係無綫電視拍攝製作嘅電視劇，全劇一共32集，齣劇係無綫電視32週年台慶劇。監製劉仕裕。
茶壺

茶壺係裝茶嘅水壺，用嚟斟茶落茶杯度。
舊時裝茶葉嘅壺，都叫茶壺，即茶筒。
茶島雄介

茶島雄介（1991年7月20號—）係日本足球員，司職中場，效力廣島三箭。
茶居

茶居，舖一種，飲茶地方，不過細過茶樓。
舊時英叫佢做eating house。
細節層次

細節層次（粵拼：sai3 zit3 cang4 ci3；英文：level of detail，LOD）係指一個 3D 模型嘅表示「有幾複雜」。
例如想像家陣有個 3D 模型，設計者將個程式設計成「如果用家近睇個模型，就將個模型啲多邊形完全顯示嗮（LOD 高）；而如果用家遠睇個模型，就將個模型簡化（少噉咗多邊形）噉顯示（LOD 低）」噉嘅樣。
細田佳央太

細田佳央太（日文：細田 佳央太／ほそだ かなた Hosoda Kanata；2001年12月12號—）係日本嘅男演員，東京都出身。佢係Amuse旗下嘅藝人。2019年，細田佳央太喺超過1,000人嘅試鏡會入面脫穎而出，攞到主演電影《町田君的世界》嘅機會，第一次主演電影。
細磨刀

細磨刀，又叫小磨刀同下磨刀（Ha Mo-toe），英文叫East Brother，喺香港西面洋面。佢同稍大磨刀合稱大細磨刀。

地理
大磨刀北面係青山灣，南面係大嶼山白望。西南見赤鱲角。
細碟

細碟（粵拼：sai3 dip6*2；英文：Extended play，簡稱EP），又叫迷你專輯（mai4 nei5 zyun1 cap1），係唱片一種，規模介乎單曲同大碟之間。
佢叫細碟係因為喺以前唱碟係實物嘅年代，細碟嘅面積大細的確係細好多（但係喺CD年代已經開始有同大碟一樣大細嘅細碟）(香港一般會稱7吋45轉單曲為細碟，而10吋45轉迷你專輯則稱為EP)。

定義
細碟同單曲（英文：single）有時係對應嘅關係，因為喺黑膠唱片流行嘅年代，一隻「單曲」碟好多時係主打一隻歌，但係附送另外一兩隻歌。但係自從上網買音樂流行之後，「單曲」就越來越嚴謹指定只可以得一隻歌，同收錄幾隻歌嘅「細碟」喺概念上分返開。
根據蘋果公司旗下嘅媒體播放器軟件iTunes對細碟嘅定義，係指「收錄四至七隻歌，兼且成套碟總長度唔超過30分鐘嘅唱片」。

銷量
由於流行歌手傾向會收錄四至五首歌響EP入面，對於藝人嚟講，細碟比起專輯係「既慳時間又用少好多錢」，所以佢哋都好樂意整細碟。
目前世界上銷量最高嘅細碟係美國重金屬樂隊Ugly Kid Joe嘅《As Ugly as They Wanna Be》，呢隻EP響1991年推出，一年間就賣出二百萬張。
細綿棗兒屬

細綿棗兒屬係天門冬目天門冬科入面嘅一屬。
細湯馬士雷門格紹

細湯馬士雷門格紹（Thomas Remengesau Jr.，1956年2月28號—）係帛琉政治人，帛琉第7、9任總統（2001年到2009年同2013年到2021年）。佢亞爸大湯馬士雷門格紹係帛琉第4任總統。
細眼

細眼（英文：simple eye / ommatidium）係複眼（常見於昆蟲等嘅節肢動物）嘅基本組成部份。
「一隻複眼有幾多隻細眼」呢點就會隨物種而有異－澳洲嘅東南蜻蜓（Petalura gigantea）一隻複眼據講有 23,890 隻細眼，而且隻隻一樣咁大。
豐田Comfort

豐田Comfort（トヨタ•コンフォート）係日本豐田汽車公司喺1995年12月推出嘅一款中型房車，又叫豐田Crown Comfort（トヨタ•クラウンコンフォート）。呢款車除咗日本之外，而且仲出口到香港同星加坡作為的士用途，佢個主要競爭對手即係第七代日產Cedric（Y31型）。
豐田Vellfire

豐田Vellfire（トヨタ・ヴェルファイア）係日本豐田汽車公司響2008年出品嘅豪華休旅車；佢嘅兄弟車係豐田Alphard。
豐田Dyna

豐田Dyna（トヨタ・ダイナ）係日本豐田汽車公司販售嘅輕型同中型商用貨車，喺日本市場，Dyna同佢嘅兄弟車ToyoAce一齊賣。
Dyna初頭喺日本淨係Toyota Diesel Stores（日文：トヨタディーゼル店）有售，之後喺Toyota Store賣。佢作為大發Delta同日野Dutro出售。
喺日本，佢嘅主要對手分別係五十鈴Elf、三菱Fuso Canter同埋日產Atlas。
Central Motors（英文：Central Motors）（セントラル自動車株式会社）喺1957年4月到1967年6月生產Dyna Route Van。

RK52
1956年5月，使用RK52嘅Toyopet Route Truck推出，一間Toyopet Store嘅經銷商喺日本成立，而且出咗相同平台嘅私家車Toyopet Master。

RK60 – RK80
1957年1月，由關東自動車工業所設計嘅Toyopet Route Truck開始發表，後繼車款Toyopet Masterline RK23農夫車同Stout共用平台。
1959年4月，Toyopet Route Truck改名叫做豐田Dyna。雖然佢同Toyoace共用平台，不過外表更加類似另一款衍生產品大發Delta。K20系列Toyoace一直生產到Y10系列推出。佢作為Toyota PK25 Truck響出口市場發售。

第一代RK85（1959年 - 1963年）
1959年4月22號，第一代Dyna推出，代號RK85。

第二代K170系（1963年 - 1968年）
1963年3月改款，RK170B巴士登場。
1964年3月，JK170型Dyna開始發表。

第三代U10系（1968年 - 1977年）
第三代Dyna高床（上）；孖屋（下）
1966年同日野車廠合併後，Dyna平台改為豐田「U」平台。
豐田Coaster巴士也使用U10系列車陣。1969年9月，中型貨車豐田Massy Dyna推出。

大發Delta
Dyna U10嘅改裝版本亦作為第一代大發Delta 1500或2000出售。
喺澳洲，仲有一款85馬力（63kw），1.9公升（1,861 cc）直列四汽缸電油引擎可用。
第一代大發Delta

2 – 3噸
U20、U30、U40同U50系列（1977–1984）
U20係四輪貨車（底盤編號亦喺Route Van上採用），U30係長陣版本，載重更重嘅U40同U50有更加闊落嘅駕駛室。呢啲車型有孖尾轆，大多使用豐田嘅直列四缸3.0升B系列（日文：トヨタ・B型エンジン）引擎 / 3.5升3B系列油渣引擎，5R系列電油引擎。
1980年11月、直列六汽缸油渣H型改用2H型引擎（HU30廢止→HU26、40、50設定）。
1983年4月，搭載直列四汽缸1W型引擎（日文：トヨタ・W型エンジン）嘅車款推出。兩代六缸車型停止生產。
同上代車型一樣，呢款車亦作為大發Delta、Ranger 2或Ranger 3銷售，雖然佢係第一款帶有日野商標嘅車種。
1983年，福州FZ131喺中國開始生產，配備窄屋或孖屋版本。基於Dyna嘅FZ131響1980年代成為福州汽車製造廠生產嘅主流車種，一共生產咗211輛，下一代Dynas（依舊使用FZ131呢個名）。由於銷售同需求下降，1989年停產。

1 – 1.5噸
Y20 – 40系列（1979–1985）
帶有Y20底盤嘅小型ToyoAce喺1979年推出，而Dyna依舊使用U平台。呢個係日本嘅第四代ToyoAce。喺某啲出口市場，ToyoAce以Dyna嘅名稱出售，重提供窄屋同孖屋車種。
第四代豐田Dyna（澳洲版本）

Dyna Rino Y30同Y40系列（1984–2002）
1984年，豐田喺印尼推出Dyna Rino。四輪貨車採用Y30底盤，孖尾轆車型使用Y40底盤，2002年停產。
Dyna Rino（印尼版本）

2 – 3.5噸
U60 – 90系列（1984–1994）
1984年9月，200/300系Dyna登場；兄弟車第五代ToyoAce G25/G35系同時推出。佢響早期香港市場都有入口，當時車名就叫做「豐田大利」。
呢款車喺1987年開始改款，車頭四個圓燈畀四個方燈取代咗。1989年追加4WD版本（2噸同3噸）。

1 – 1.5噸
Y50同60系列（1985–1995）
1985年5月推出，使用豐田2L引擎（英文：Toyota L engine#2L）。
第五代豐田Dyna200貨車（中期型）
第五代豐田Dyna150 LPG車（後期型）
第五代豐田Dyna長陣貨車（臺灣版）
第五代豐田Dyna警車

第六代U100，200 / Y100系（1995年 - 2002年）
第六代豐田Dyna低床貨車（上）；4WD後期型（下）
1995年5月推出。
第六代豐田Dyna Super Low Cab（後期型）
第六代豐田Dyna Super Low Cab（佐川急便）
第六代豐田Super Dyna（東京消防廳）

第七代U300 - 500 / Y200系（1999年 - 2021年）
日野Dutro > 豐田Dyna
第七代豐田Dyna前期型（上）；後期型（下）
1999年5月10號推出，客貨車使用對開式車門設計。
第七代豐田Dyna Route Van客貨車
第七代豐田Dyna中期型
第七代豐田Dyna垃圾車（後期型）
第七代豐田Dyna印尼版本

第八代U600 - C600 / U700 - C700系（2021年 -）
日野Dutro > 豐田Dyna
第八代豐田Dyna車輛搬運車（上）；闊屋版長陣貨車（下）
2011年6月15號，2噸系列全新改裝（同年7月2號開始賣，第七代1噸車型繼續賣）。佢係Dutro嘅OEM車款，生產地點喺日野羽村工廠。
第八代豐田Dyna混能版貨車
第八代豐田Dyna U600（ヤマト運輸）

其他車款
豐田Dyna嘅中型貨車版本係日野車廠製造嘅Dyna Grand Cab（ダイナ・グランキャブ）。原裝版本係第四代日野Ranger嘅facelift版，車名Rising Ranger FC（ライジングレンジャー FC），發售期間係1995年到1999年。

名
車名「Dyna」即係出自英文「Dynamic」嘅減筆。
豐田Harrier

豐田Harrier（トヨタ•ハリアー）係日本豐田汽車公司響1997年12月開始推出嘅一款SUV，海外版本即係第一代同第二代嘅凌志RX。
豐田HiAce

豐田HiAce（日文：トヨタ•ハイエース）係日本豐田汽車公司製造嘅客貨車同埋輕型貨車，1967年面世，而家出到第五代（日本本土）、第六代（出口版）。
豐田LiteAce

豐田LiteAce（日文：トヨタ•ライトエース）係日本豐田汽車公司製造嘅客貨車同埋輕型貨車，1970年面世，1992年改成同廠TownAce嘅姊妹車，2007年結束自家生產，總共出咗五代。2008至2020年銷售嘅豐田LiteAce，係貼咗豐田牌頭、喺印尼生產嘅大發Gran Max，之後LiteAce呢個型號名俾TownAce完全取代。
豐田Origin

豐田Origin（車型代號JCG17）係日本豐田汽車公司製造嘅限量版私家車，佢係豐田喺2000年為記念喺本土累計出咗一億架車而推出，同年11月開始賣。
豐田Origin同同廠嘅Progrès屬同一平台，採用2JZ-GE汽油引擎同埋4前速自動波。車身外形源自1950年代推出嘅第一代Toyopet Crown，對開式「自殺門」都係跟佢；內籠就同Progrès相似，但較為高級化。全車喺關東自動車工業嘅東富士工場生產，由生產旗艦私家車Century嘅人員負責，車身同樣係人工手製。
Origin原訂限量生產一千架，不過實際產量係稍為多少少。
豐田ToyoAce

豐田ToyoAce（トヨタ・トヨエース）係日本豐田汽車公司喺2020年之前販售嘅一款輕型貨車，兄弟車係第五代推出嘅豐田Dyna同埋1999年上市嘅日野Dutro，呢啲車種規格都係幾似。不過同上頭兩部車比較，ToyoAce售價較平。

歷史
1947年4月，Toyopet SB推出，佢用咗S系列電油引擎（日文：トヨタ・S型エンジン (初代)），最大馬力擁有27匹（995 cc），呢款車係豐田嘅第一款輕型貨車。

第一代
第一代ToyoAce（上）；車尾（下）
1954年9月發售嘅第一代車，初頭就叫做Toyopet Light Truck SKB，最大馬力30匹。1956年7月，Toyopet Light Truck SKB正式易名「ToyoAce」。

第二代
SK / PK20-30系
1959年3月16號，第二代ToyoAce出咗，代號SK20。
第二代ToyoAce

第三代
第三代ToyoAce
Y10系
1971年8月30號發售，1972年7月推出柴油版本。所有車款包括PY10、RY10/12/14同埋JY16。

第四代
Y20 / 30 / 40系
1979年3月登場。
1982年1月推出細改版本。
1984年，一部改良。
Dyna Rio
1984年，豐田喺印尼推出Dyna Rino。採用豐田3B引擎（日文：トヨタ・B型エンジン (2代目)），2002年停產。
響紐西蘭見到嘅第四代ToyoAce
豐田Dyna Rino

第五代
豐田Dyna > 豐田ToyoAce
U80 / 90系（1984–1994）
Y50 / 60系（1噸–1.5噸）
1985年推出嘅第五代ToyoAce，除咗1.5噸嘅G15車款之外，仲加埋2噸至3.5噸嘅G25 / G35車款。基本上同第五代Dyna完全一樣，之不過車頭外觀有少少分別。
1987年開始，車頭四個圓燈改用四個方燈。
1989年推出嘅2噸 / 3噸車型追加4WD版本。
第五代ToyoAce前期型
第五代ToyoAce前期型標準版
第五代ToyoAce後期型闊駕駛室版

第六代
豐田Dyna > 豐田ToyoAce
Y100系（1噸–1.5噸）
U100 / 200系（2噸–3噸）
FB4J / FB系（3噸–3.5噸）
1995年登場，1997年推出衍生車款「Camroad」（カムロード）。
第六代ToyoAce低床車

第七代
豐田Dyna > 豐田ToyoAce
日野Dutro > 豐田ToyoAce
1999年5月，載重2噸以上車種係日野Dutro嘅OEM版本，2001年6月出咗4噸版本。
第七代ToyoAce前期型（TRY230）
第七代ToyoAce中期型長陣孖屋仔（XZU414）

第八代
豐田Dyna > 豐田ToyoAce
日野Dutro > 豐田ToyoAce
2011年6月15號，第八代ToyoAce開始賣，而且改款之後出咗好多混能版本。
2020年3月31號，同Dyna整合之後停售，結束咗65年嘅生產歷史。
第八代ToyoAce

其他車款
豐田ToyoAce嘅中型貨車版本係日野車廠製造嘅ToyoAce Grand Cab（トヨエース・グランキャブ）。原裝版本叫做日野Rising Ranger FC（ライジングレンジャー FC），喺1995年到1999年發售。
竹內涼

竹內涼（1991年3月8號—）係日本足球員，司職中場，效力清水心跳。
竹內仁美

竹內仁美 ，係日本嘅一個女藝人同埋配音員。
竹內彬

竹內彬（1983年6月18號—）係日本足球員，司職後衞，效力大分三神。
竹內悌三

竹內悌三（1908年11月6號—1946年4月12號）係大日本帝國足球員，踢後衞，曾經喺1930～1936年間爲日本足球代表隊出場4次，參加過1936年夏季奧林匹克運動會。
1944年竹內悌三參軍打二次大戰，戰後被囚禁喺蘇聯，1946年死喺嗰度。
竹內結子

竹內結子（1980年4月1號—2020年9月27號），係日本女演員，出名電影作品包括《藉著雨點說愛你》。
竹北市

竹北市係臺灣新竹縣嘅縣轄市，亦係新竹縣縣城。
竹內順子

竹內順子 （粵拼：zuk1 noi6 seon6 zi2，1972年4月5號—）係日本嘅一個女藝人同埋配音員。
竹內惠美子

竹內惠美子 ，係日本嘅一個女藝人同埋配音員。
維他命K

維他命K（Vitamin K）係種維他命,可以用來做膳食補充劑。
維他命D

維他命D（Vitamin D）係種維他命，人類可以透過曬太陽，體內就會自動合成維他命D。食物嚟講，只有極少數（例如有豐富脂肪嘅魚類）含有大量嘅維他命D。
維他命E

維他命E（Vitamin E）係一組八種脂溶性維他命。包含四種生育酚同四種生育三烯酚（英文：Tocotrienol）
細胞

響顯液下嘅細胞，紅色嘅係角質素，綠色嘅係DNA。
細胞（粵拼：sai3 baau1，Cell）係生物嘅基本構成單位。除咗病毒，第啲生物全部都係細胞構成嘅。之不過，病毒嘅生命活動一定要響細胞入便先至有顯現。
一般嚟講，好似細菌呢啲微生物同埋原生動物淨係得一個細胞構成，叫做單細胞生物；而高等植物同高等動物係多細胞生物。細胞可分做兩挺類型：原核細胞同真核細胞。

歷史
英國人羅拔虎克（Robert Hooke，1635～1703）響1665年發現細胞。佢用自己做嘅顯微鏡睇水壺崒，發現有機物質上有一格一格嘅細空間，於是乎就用英文「cell」嚟嗌呢啲格仔空間。1674年，荷蘭人列文虎克（Antonie van Leeuwenhoek）用佢自己做嘅顯微鏡睇到微生物，係第一個發現細菌嘅科學家。
1809年，法國人拉麥克（Jean-Baptiste de Lamarck，1744—1829）提出：「所有生物嘅身體，都係由細胞組成。」當時未有具體證據支持呢個說法。到1850年代，德國人舒旺（Theodor Schwann，1810~1882）發現動物細胞裡面有細胞核。與此同時，另一個德國人舒萊登（Matthias Schleiden，1804~1881）研究植物嗰陣，亦都話植物細胞裡面有細胞核。兩個人都認為：「生物係由細胞組成」，咁就係細胞學嘅基礎。
中國嘅李善蘭響1858年寫咗一本《植物學》，用咗「細胞」作為cell嘅中文譯名。

結構
動物細胞結構圖解。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨粒線體 ⑩液泡 ⑪細胞質 ⑫溶酶體 ⑬中心粒
動物嘅細胞同植物嘅細胞響結構上係有唔同嘅。整體嚟講，植物細胞係有一個細胞壁包住細胞嘅物質，但動物就冇呢種結構，成個細胞都可以隨意轉變形狀。雖然係咁，有啲結構係動物同植物都有嘅，例如細胞核。

動物細胞嘅結構
細胞核：包含咗遺傳物質(DNA)，包括染色體、核糖核酸等。
細胞膜：細胞同環境之間嘅分界，能夠調節物質嘅進出，例如可以防禦細菌或者其他生物嘅入侵，即免疫功能。
粒線體：又稱「線粒體」，主要協助細胞呼吸，並且產生細胞使用能量最直接嘅形式──三磷酸腺苷。
細胞質：含有維持生命嘅基本物質，好似醣類、脂質、蛋白質，因此亦都係細胞生存嘅主要場所。

植物細胞嘅結構
植物細胞結構
細胞壁：作用係固定同支撐植物細胞嘅形狀，但結構較為疏鬆，可以畀其他物質進入細胞內部。
葉綠體：主要功能係吸收光能，轉化成化學能，並藉此將無機物（二氧化碳同水）合成為有機物（醣類）。呢種過程為之光合作用──光表示光能，合表示合成。
細胞核：同動物細胞一樣。
細胞膜
粒線體
細胞質

細胞學說
内文：細胞學說
細胞學說（cell theory）係現代生物學基礎之一。呢個理論宣稱：
細胞係生命嘅基本單位；細胞具有細胞核（nucleus）同細胞質（cytoplasm）等結構並且由細胞膜（cell membrane）保護住。
生物冚唪唥都由一粒或者多粒細胞組成嘅。以及
所有現存嘅細胞都係由之前存在嘅細胞做細胞分裂（cell division）所產生出嚟嘅（而廿一世紀初生物學其中一個最大嘅問題係「宇宙嘅第一粒細胞點嚟」）。
一粒細胞本身具有生命應有嘅特徵，同時又有好多生物係由大量細胞組成：細胞曉做新陳代謝，由嘢食嗰度產生自己生存落去所需嘅能量同對外界刺激作出適當嘅反應，維持自身存在；而且細胞內部帶有遺傳資訊（DNA；可以話係隻生物嘅設計藍圖）；喺細胞分裂發生嗰陣，粒細胞自我複製，同時將佢啲遺傳資訊傳達去下一代嘅細胞嗰度，所以啲下一代會似生佢哋出嚟嘅細胞。喺一隻多細胞生物－例如係人同貓噉－裏面，隻生物身體嘅每一粒細胞最終都係由一粒受精卵嘅細胞嗰度嚟嘅，令到成隻多細胞生物全身上下嘅細胞喺遺傳上都一致。
因為細胞對生命過程嘅重要性，細胞係好多病變過程嘅基本單位，例如係癌病噉，癌病嘅主要一個問題在於啲癌細胞唔受控係噉自我複製，搞到身體好多器官唔能夠正常噉運作，而呢啲器官好多時做嘅係一啲維持生命必需嘅功能（心臟確保全身各部份都有血用、胃負責消化嘢食... 等等），所以呢啲器官失去功能可以引致死亡。
細胞胞器

動物嘅細胞胞器。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨粒線體 ⑩液泡 ⑪細胞質 ⑫溶酶體 ⑬中心粒
喺細胞生物學嚟講，細胞胞器（organelle）係細胞入面有佢自己特定功能嘅專門單位。
細胞分化

細胞分化（英文：cellular differentiation），係指喺多細胞生物入面，一個幹細胞喺分裂緊嗰陣，佢個子細胞嘅基因表達受到調控，而變成咗唔同細胞類型嘅過程。
細胞培養

細胞培養（cell culture）係指喺受控環境下「種」細胞嘅過程，生物學做研究嗰陣成日會用到。
細胞介素放出症候羣

細胞介素風暴呢個行話通常係可以同細胞介素放出症候羣兩家撈亂嚟用嘅。之不過呢，雖然佢哋的確係有著好似樣嘅臨牀特徵，但係佢哋係有分別嘅。當嚮畀某一種療法引起嗰陣，細胞介素放出症候羣可能會拖到幾日甚至乎幾個禮拜之後先至發作；而急性發作嘅細胞介素放出症候羣我哋就嗌佢細胞介素風暴。不過有時我哋都會嗌嗰啲嚴重啲嘅細胞介素放出症候羣做細胞介素風暴。

跡象同徵狀
細胞介素放出症候羣嘅徵狀包括反覆噉發燒、攰、冇胃口、肌肉同關節痛、心口悶、屙、嘔、皮疹、唞氣快、心跳快、低血壓、暈、頭痛、神智唔清、幻覺、手震同埋協調力降低。

病因
當勁多嘅白血球，包括B細胞、T細胞、自然冧友細胞、巨噬細胞、樹突細胞同埋單核細胞畀某啲因素激活咗兼且放出炎症細胞介素，然之後激活更多嘅白血球嗰陣，就會引起細胞介素放出症候羣，構成一個病原性發炎嘅正反饋循環。免疫細胞會透過受到壓力抑或感染嗰啲細胞嘅受體配體相互作用而受到激活。
當免疫系統同病原體打交嗰陣，免疫細胞產生嘅嗰啲細胞介素就會惹嚟更多嘅效應細胞，譬如T細胞同埋炎症單核細胞（可分化成巨噬細胞）去到發炎抑或感染嘅部位。仲有，當細胞介素同免疫細胞上邊相應嘅受體結合嗰時會引嚟進一步嘅細胞介素嘅放出。當呢個過程失咗控，噉就會導致嚴重嘅系統性發炎、低血壓、休克同埋多器官衰竭，隨時會攞命。
自體T細胞改造嘅抗原受容體T細胞療法(CAR-T細胞療法)亦都會引起細胞介素放出症候羣。由CAR-T引起嘅細胞介素放出症候羣嘅病人，佢哋血清樣本入邊嘅IL-6、IFN-γ、IL-8 (CXCL8)、IL-10、GM-CSF、MIP-1α/β、MCP-1 (CCL2)、CXCL9同埋CXCL10 (IP-10)嘅水平會升高。 CAR-T輸注36個鐘頭之後，最具預測性嘅標記係體溫高過38.9攝氏度(華氏102度)同埋血清入邊嘅MCP-1水平升高。細胞介素放出症候羣病發嗰時，放出嘅細胞介素好多都唔係由CAR-T細胞嗰度出嚟嘅，而係由T細胞介導激活嘅骨髓系細胞產生嘅。譬如，體外共培養實驗就證明咗IL-6、MCP-1同埋MIP-1唔係由CAR-T細胞嗰度嚟嘅，而係由炎症骨髓系細胞產生嘅。體內模型已經證明咗，缺乏淋巴細胞同埋骨髓系細胞嘅有NSG (NOD/SCID/γ鏈)缺陷嘅老鼠仔嚮CAR-T細胞輸注之後唔會出現細胞介素放出症候羣。
除咗CAR-T療法之外，嚴重嘅細胞介素放出症候羣仲會嚮一啲感染或者非感染嘅病嗰度出現，譬如嚮移植物對宿主病（GVHD），2019新型冠狀病毒病（COVID-19），急性呼吸困壓症候羣，敗血病，伊波拉病毒，禽流感，天花同埋系統響應炎症。
雖然2019新型冠狀病毒引起嘅急性呼吸症狀對多數病人嚟講會嚮一開始嘅急性免疫響應嗰時清晒，但係嚮一啲病人嗰度會發展成隨時攞命嘅高強度系統炎症，並且有肺部嘅捲入。呢啲噉樣嘅系統響應炎症導致咗啲淋巴細胞同埋單核細胞積晒嚮個肺度，仲影響埋個心臟，最後仲會發展成急性呼吸困壓症候羣同埋急性心臟衰竭。呢一類嘅病人，佢哋血清入邊嘅CRP, LDH, IL-6, 同埋ferritin都會升高。
血球吞食性淋巴組織細胞增生症候羣特別係EB病毒引起嘅血球吞食性淋巴組織細胞增生症候羣會將啲細胞介素數目提升得好犀利，正因為係噉，呢種情況都應該當佢係嚴重嘅細胞介素放出症候羣。

斷症
細胞介素放出症候羣喺斷症嗰陣一定要同其它原因引起嘅症狀分清楚，譬如係個病人因為自己嘅病而經已有咗嘅病徵，又抑或啲藥嘅副作用等等。一個較為合適嘅例子係瘤溶症候羣，佢係由抗瘤藥引起嘅副作用，因而處理手法亦唔同。一直到2020年為止，細胞介素放出症候羣都係靠醫生嘅判斷嚟斷症，因為根本冇客觀同埋特異性好嘅測試。
順便提提，除咗細胞介素放出症候羣之外，CAR-T療法仲可能會引起神經毒性，不過兩家嘅病徵完全唔同，而且唔一定會同一時間發病。

預防
由藥引起嘅嚴重嘅細胞介素放出症候羣可以透過降低劑量，減慢輸注速度又或者嚮用藥之前或者用緊藥嗰陣使用抗組織胺或者類固醇嚟預防。
有體外試驗就用嚟試下明解一啲開發緊嘅新藥會唔會引起細胞介素放出症候羣，同埋用嚟指導動物試驗嗰陣嘅用藥劑量。政府嘅監控部門都好想知道呢啲試驗嘅結果。
接受咗CAR-T療法嘅病人一定要參加美國食物同藥物監管署（FDA）指定嘅風險評估同管控計劃（REMS）。呢個計劃要啱啱接受完CAR-T輸注嘅病人留院觀察一斷時間，出院之後要住嚮離同一間醫院兩個鐘車程之內。一出現細胞介素放出症候羣嘅症狀就要馬上由照顧嘅家人車去同一間醫院個急症室，並且出示一張俗稱「荷包卡」嘅卡片，卡片上便有晒病人嘅資料同啲指引。FDA要求醫院方面針對每個病人有兩劑嘅tocilizumab隨時救命。

流行性
嚴重嘅細胞介素放出症候羣係好少有嘅。作為主要嘅副作用，輕微或者中挺嘅細胞介素放出症候羣就嚮接受咗免疫療法或者CAR-T療法嘅病人度好常見。
細胞分裂

細胞分裂（sai3 baau1 fan1 lit6，英文：cell division）係生物體生長同埋繁殖嘅基礎，通常由一個親本細胞分做兩個或者四個子細胞，係細胞週期嘅一部分。如果最後分咗兩個唔同嘅子細胞就嗌細胞異裂。
細胞分裂根據類型可以分做有絲分裂（mitosis）同埋減數分裂（meiosis），有絲分裂喺真核生物入面好緊要，而且佢唔會改變染色體嘅倍數，叫雙倍體，人嘅大部份細胞都係做有絲分裂分出嚟。而減數分裂會產生染色體倍數減半嘅配子，叫單倍體，係有性生殖嘅必要條件，所以人嘅生殖系統會做減數分裂。
如果細胞分裂唔受控制，會搞到某啲細胞增生。嚴重之會演變做惡性腫瘤，其中嚟自上皮組織嘅又嗌癌。
細胞壁

細胞壁（cell wall）係喺細胞嘅最外面，一層包住細胞好韌嘅嘢，支持細胞嘅結構、重有過濾同保護嘅作用。植物、細菌、真菌、藻類、古細菌（archaea）先有細胞壁，動物細胞就冇。
植物細胞壁構造主要由碳水化合物同纖維素（cellulose）組成，而細胞壁可以貯碳水化合物。古細菌嘅由 glycoprotein S-layers、pseudopeptidoglycan、或者多醣(polysaccharides)組成。真菌細胞壁有甲殼素（chitin），一般海藻細胞壁 glycoproteins 同多醣組成，有啲海藻細胞壁有硅酸（silicic acid），重可以喺裏面搵倒第啲幫手嘅份子。
細胞核

動物細胞結構圖解。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨粒線體 ⑩液泡 ⑪細胞質 ⑫溶酶體 ⑬中心粒
細胞核（粵拼：sai3 baau1 hat6，拉丁文：Nucleus）係細胞裏頭嘅封閉式胞器，內部含遺傳物質，亦即係DNA。細胞核嘅作用，用嚟二維持基因嘅完整性，藉住由調節基因表現嚟到影響細胞活動。
維基同享有多媒體嘅嘢：Cell nucleus
赫德道

赫德道（英文：Hart Avenue），係香港九龍尖沙嘴嘅一條馬路，由加拿分道同堪富利士道交界開始，去到麼地道、河內道同白蘭軒道交界。
赫拉克利特

赫拉克利特（希臘文：Ἡράκλειτος，前535年—前475年）係古希臘哲學家，創立愛菲斯學派。
赫捷臣

赫捷臣（英文：Tommy Hutchison，1947年9月22號—）係蘇格蘭足球員，喺快富嘅Cardenden鎮出世。
佢職業生涯嘅係亞勞亞會開始。1968年2月佢加盟由Stan Mortensen執教嘅黑池，當時佢嘅轉會費略略超過£10,000。佢第一次代表黑池上陣就係 3月30號對普利茅夫場波，代替Graham Oates打左翼。呢季積極爭升班嘅黑池喺季尾九場波贏咗成八場，雖然打埋最後一場僅僅升唔到班，不過赫捷臣嘅出色表現已經贏盡讚賞。
Bob Stokoe後來取代Stan Mortensen成為球會領隊，佢認為赫捷臣嘅傳中能力比較弱，所以特別加強咗佢喺呢方面嘅訓練。
1972年高雲地利城出咗現金£140,000 加埋Billy Rafferty嚟同赫捷臣交換。赫捷臣簽咗呢支中部球會後踢咗八年波，打咗355場，入咗30球。
1980年赫捷臣轉會曼城，轉會費係£47,000。1981年5月足總盃決賽佢頂入一球打開紀錄，但係都入咗球烏龍波，令熱刺以1-1迫和曼城。佢係第二個喺一場足總盃決賽兩邊都入過波嘅球員，第一個係查爾頓嘅 Bert Turner，佢喺1946年4月嘅足總盃決賽對打吡郡，幫咗自己隊波入咗一球亦都擺咗一球烏龍。
赫捷臣後來效力過香港嘅寶路華同埋美國嘅Seattle Sounders，1983年返英國轉投般尼，再喺1985年轉投史雲斯，並且喺球會清盤後做過6個月領隊。佢喺1991年3月代表史雲斯對修安聯，以43歲5個月零19日創下史雲斯最高齡上陣球員紀錄。1987年，喺佢效力史雲斯期間，曾經以外借身份返過黑池，踢咗6場波。

國際賽生涯
赫捷臣代表蘇格蘭踢過17場國際賽，打過1974年世界盃。
1978年，佢冇入選蘇格蘭世界盃大軍，令好多人大跌眼鏡，事實上當時係佢嘅事業高峰期，效力緊英格蘭頂級聯賽球會高雲地利城。另外，佢喺高雲地利城嘅隊友兼攻擊拍擋伊恩華萊士亦都冇入選。好多蘇格蘭擁躉都話唔選佢哋兩個唔合理，佢哋話領隊雅利麥理昂嘅前線靠晒杜格利殊同雅治甘美爾，後備前鋒都唔多個，好多人話如果選埋赫捷臣同華萊士，蘇格蘭大有機會喺分組賽出線。

退休
赫捷臣喺43歲嗰年喺聯賽球會退役，加盟非聯賽球會Merthyr Tydfil。佢到而家仍然住喺威爾斯南部，做緊布里斯托城隊嘅足球發展主任。有一次喺高雲地利城報紙Coventry Evening Telegraph發起嘅投票，選咗赫捷臣為高雲地利城喺甲組時代最受歡迎球星。
赫根

赫根（瑞典文：BK Häcken）係瑞典哥德堡一間職業足球球會，依家踢緊瑞典超級足球聯賽。
赫拉特

赫拉特（波斯文：هرات‎）係阿富汗西部嘅城市，赫拉特省省會，亦係全國第三大城，住咗44萬人。呢座城喺古時已經係中亞嘅重要貿易樞紐。
赫梅利尼茨基

赫梅利尼茨基（烏克蘭文：Хмельницький，羅馬化：Khmelnytskyi）係烏克蘭赫梅利尼茨基州嘅首府，人口大約26萬。
赫拉特省

赫拉特省（波斯文：د هرات ولايت‎）係中東國家阿富汗嘅卅四個省之一。
赫斯足球會

赫斯足球會（英文：Heart of Midlothian F.C.）係蘇格蘭愛丁堡一間職業足球球會，依家踢緊蘇格蘭超級足球聯賽。
蒙特普埃茲

蒙特普埃茲係莫三鼻給一座城，卡布德加多省第二大城，人口8萬。呢座城出名紅寶石礦。
蒙泰涅

蒙田（Michel de Montaigne）：法國哲學家，有啲文獻會用佢嘅姓蒙泰涅稱呼佢。
蒙泰涅 (澳洲)：澳洲歌手，2020、2021年歐洲歌唱大賽澳洲代表
蒙泰利

蒙泰利（法文：Monthelie），係法國布爾岡黃金丘嘅其中一個市鎮。
蒙特埃爾莫索

蒙特埃爾莫索（西班牙文：Montehermoso）係西班牙易斯特里馬杜拉一座城，住5千人。
蒙特港

蒙特港（西班牙文：Puerto Montt）係智利南面一個港口城市，亦係湖大區嘅首府，人口22萬。
蒙特佩利爾

蒙特佩利爾（Montpelier）係美國佛蒙特州首府，大約住咗8千人。
西北航道

西北航道，又叫西北水道，係北冰洋入面嘅一條航海通道，經北美洲北面嘅北極群島，打通太平洋同大西洋。由於長期結冰，所以唔係好多船啱用。不過，2009年之後，北冰洋啲海冰大縮水令到條航道行得到啲
。
西北賽區

西北賽區（英文：Northwest Division）係NBA西岸嘅其中一個賽區，總共有5隊球隊，散落喺美國中部到西部嘅城市。
西北邊境省

西北邊境省係巴基斯坦一州，面積全國至細，喺國土西北便，隔籬就係阿富汗。
Provincial symbols of KPK (unofficial)
西北非洲

西北非洲，簡稱西北非，係非洲嘅西北部份，範圍大致係由阿特拉斯山脈去到地中海岸邊，而家主要指摩洛哥、阿爾及利亞同突尼西亞三國。
阿拉伯文叫呢度馬格里布（المغرب العربي‎‎ al-Maghrib al-ʻArabī），意思係日落嘅地方。
西北航空

西北航空（Northwest Airlines）係美國一間執咗嘅航空公司，1926年開張，2010年同達美航空合併。
西北英格蘭

西北英格蘭（英文：North West England）係英國英格蘭其中一個大區，最大城係曼徹斯特。
蒺藜草屬

蒺藜草屬（粵拼：zat6 lai4 cou2 suk6；學名：Cenchrus）係禾本科嘅一個屬，喺溫帶到熱帶地區都有，品種有26個。
蒼井翔太

蒼井翔太 ，係日本嘅一個男配音員。

配音作品一覽
呢個表唔完整，歡迎加料。
蒼南

蒼南係中國浙江温州一個縣，總面積1261平方公里，人口118萬。
蒼梧

蒼梧係中國廣西梧州一縣，面積3506平方公里，人口58萬。
蒼狼樂隊

蒼狼樂隊，係中國樂隊。呢隻樂隊喺1993年由騰格爾同佢嘅朋友組成。
蒼蠅座

蒼蠅座（粵拼：cong1 jing4 zo6；Musca）係家下八十八西洋星座之一。佢響天球南部，佔天球面積138平方度。地球北半球來講，係睇唔到蒼蠅座，皆因佢近天球南極。肉眼可以睇到嘅星，約莫30粒到。有一到四等星6粒，即係有3等星2粒、4等星4粒。
蒼井優

蒼井優（粵拼：cong1 zeng2 jau1，1985年8月17號—）係日本一個女演員。

拍過嘅作品
呢個表唔完整，歡迎加料。
蒼天有淚

《蒼天有淚》係1998年由李平執導，瓊瑤編劇，根據瓊瑤同名原著改編嘅電視劇，由蔣勤勤、庹宗華、朱茵、焦恩俊同陳昭榮主演，以民國早年為背景。
蒼井空

蒼井空（1983年11月11號—）係日本鹹片女星同電視演員。
蒼氏

蒼（粵拼：cong1）係唐人姓氏，喺《百家姓》裏頭排第287位。
呢篇蒼氏係同姓氏有關嘅楔位文章，重未寫完嘅。麻煩你幫手充實佢。
許添財

許添財，臺灣政治人物，省轄市實施地方自治後曾經做過臺南市長。
許淇安

許淇安，GBS，CBE（Eddie Hui，1943年10月10號—2009年5月3號），香港出世，鄉下嚮廣東番禺，做過香港警務處前處長。

生
1961年，許淇安嚮英皇書院畢業，之後去皇仁書院讀預科，1963年加入香港警隊，做過深水埗警區指揮官、毒品調查科主管同九龍總區指揮官。1994至2000年做警務處長。
許淇安嚮2009年5月3號因為肝癌死咗，終年65歲。
許淑芬

許淑芬，香港親中派宗教界人士，香港警察基督教以諾團契團牧。

政治立場同選舉經歷
佢喺香港親中派人士。
因應佢嘅親中立場同言行，佢同陳世强、劉金勝、管浩鳴、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
許漢卿

許漢卿，香港親中派政治人物兼商界人士，電訊盈科執行董事。

選舉經歷
喺2021年9月，佢當選成為香港特别行政區選舉委員會香港僱主聯合會界別委員。之後佢喺李家超無提政綱嘅情況下，有份提名李家超參與2022年香港行政長官選舉。
許淑華

許淑華 (1973年出世)：現任臺北市議會議員。
許淑華 (1975年出世)：現任南投縣縣長。
綁帶假脧

綁帶假脧（粵拼：bong2 daai3 gaa2 zoe1）係性玩具嘅一種，係一種有綁帶嘅假脧，方便喺性交嗰陣可以帶住嚟用。有啲綁帶嘅假脧甚至可以有震同轉嘅功能。綁帶假脧可以用喺扑嘢嘅唔同情況，例如手淫、口交、屌屎忽、或者屌閪嗰陣等等。通常係由一個女人戴住同另一個人性交。
綁架丁丁當

《綁架丁丁當》（英文：Kidnap Ding Ding Don），係2016年上畫嘅港產片，由王菀之、方力申、許雅婷、石修、龔慈恩、許紹雄、朱咪咪、江美儀、林盛斌、關寶慧、陳婉衡主演，錢國偉執導。
綏化

國 中華人民共和國省黑龍江地級政區地級市轄下一級政區1區、3市、6縣轄下二級政區78鎮、82鄉、6街道設市年1982年（縣級市）1999年（地級市）市長張子林市委書記曲敏地理總面積35211 km²市區面積2743 km²海拔155～600 m人口總人口(2015)548.5074萬人市區151.5021萬人人口密度155.78人/km²民族漢族回族滿族蒙古族朝鮮族官方語言普通話本地語言東北官話註人口密度用總人口計總面積得出。經濟GDP(2015)1272.2億元人民幣市區人均GDP20664元人民幣時間時區中國時區（UTC+8）識別信息電話區號+86 (0)455郵政編碼152000車牌黑M政區代碼231200網站： 綏化市政府
綏化（綏讀須，粵拼：seoi1 faa3；普通話拼音：Suíhuà）喺中國黑龍江省，家下係地級市，叫綏化市。

沿革
綏化地處東北，好長一段時間係少數民族地方，畀肅慎、濊貊、夫余、勿吉、靺鞨、契丹、女真、滿族統治過。
後來有中原漢人闖關東，有移民來到呢度墾殖。當時呢帶南北共有3個圓形樹林，以泥河爲界，泥河南嘅叫「南圍林子」，泥河北嘅叫「腰圍林子」，最北面嘅叫「北圍林子」。綏化就係發展自北圍林子。
光緒十一年十月十四（1885年11月20號）喺北圍林子設理事通判廳，又叫綏化直隸廳，綏化建置。「綏」意思安好、安撫，《詩三百·小雅·鴛鴦》有「福祿綏之」，《詩三百·周頌·桓》有「綏萬邦」，係個祝頌安好嘅話；「化」意思係造化、教化、「變也」。「綏化」嘅意思就係安撫教化、造化發展、吉祥安順。亦有人話「綏化」係指綏楞閣山（又叫綏林閣山）。
光緒三十一年（1905年）由廳升府，叫綏化府。
1913年搞「省-道-縣」政區架構，綏化由府降爲縣，叫綏化縣。
1956年設綏化專區，專員公署駐綏化縣。
1958年8月16號歸松花江專員公署，1965年6月14號重新獨立爲綏化地區
1982年綏化縣撤換爲縣級市，爲綏化市。
1999年12月28號綏化地區撤換爲地級市，將縣級嘅綏化市升爲地級，原先嘅縣級綏化市變做北林區。

轄下政區變動年表
綏化專區（1956-1958）
1956年3月5號，綏化縣、蘭西縣、巴彥縣、木蘭縣、海倫縣、望奎縣、北安縣、德都縣、鐵驪縣、慶安縣、綏棱縣、通河縣、呼蘭縣、通北縣組合爲綏化專區（14縣）。
1956年3月6號，通北縣併入北安縣（13縣）。
1956年11月19號，鐵驪縣改名做鐵力縣。
1958年6月27號，北安縣、德都縣畀咗嫩江專區（11縣）。
綏化地區（1965-1999）
1965年12月28號轄下嘅安達市升爲地級市（日後嘅大慶市）（13縣）。
1970年4月1號，鐵力縣畀咗伊春地區。（12縣）
1979年7月16號，安達縣嘅一部分同安達市嘅薩爾圖區一部分合併爲安達市嘅大同區。（12縣）
1982年12月18號，綏化縣撤換爲縣級綏化市。（1市11縣）
1984年11月17號，安達縣撤換爲縣級安達市。（2市10縣）
1986年9月8號，肇東縣撤換爲縣級肇東市。（3市9縣）
1989年12月23號，海倫縣撤換爲縣級海倫市。（4市8縣）
1992年8月21號，肇州縣、肇源縣畀咗大慶市。（4市6縣）
綏化市
1999年12月28號，縣級綏化市變換爲北林區。（1區3市6縣）

政區
綏化市轄1個區，3個縣級市，6個縣。
市轄區
北林區
縣級市
安達市、肇東市、海倫市
縣
綏棱縣、蘭西縣、明水縣、青岡縣、慶安縣、望奎縣
絳縣

絳縣係中國山西運城一個縣，總面積968平方公里，人口28萬。
綁定問題

綁定問題（英文：Binding problem）係一個用喺神經科學、認知科學同心靈哲學之間嘅術語，有多重含義。
首先係隔離問題（BP1）：個實際嘅計算問題係關於大腦如何隔開啲元素喺感官輸入得到嘅複雜模式入便嘅，並配畀離散嘅「對象」。即譬如睇到一隻藍色正方形同一個黃色圓圈嗰陣，係乜神經機制確保到正方形感知得成藍色，圓形感知得成黃色，而咪調返轉頭。
其次係組合問題（BP2）：啲物體、個背景、啲抽像嘅或者情感性嘅特徵佢哋係點樣組合成單一體驗嘅問題。
之但係個兩個問題之間嘅分別並唔係時時都咁清楚。另外，歷史上嘅文獻對於係處理緊隔離問題抑或係組合問題都好多時係含糊唔清嘅。
綁靈

《綁靈》（英文：Binding Souls），係2019年上畫嘅港產片，由惠英紅、陳家樂、岑日珈、潘紹聰、曹佑寧主演，陳鵬振執導。電影係用廢校做背景嘅恐怖片。
綏和機場

綏和機場（粵音：seoi1 wo4 gei1 coeng4）係喺越南富安嘅一個機場，喺1966年嗰陣起好。
許鈞

許鈞（粵拼：heoi2 gwan1；簡化字：许钧；英文：Xu Jun；1988年7月25號—），係中國大陸男歌手、唱作人。

經歷
2015年，參加《中國好歌曲》第二季，唱咗《自己》而成功晉級。2016年8月26號，出第一張專輯《萬松嶺》，之後憑住呢張專輯入圍第28屆金曲獎最佳國語專輯獎、年度專輯獎。2018年4月20號，出單曲《我們的故事從沒錢開始》。
許誠毅

許誠毅（Raman Hui，1963年7月4號—）係香港電腦動畫師同導演，參與過唔少美國動畫電影製作，出名作品包括《史力加3》。佢2016年憑電影《捉妖記》攞到香港電影金像獎新晉導演。
許賢發

許賢發，OBE，JP（英文：Hui Yin-fat，1936年4月28號—2016年12月7號），出生於中國廣州，曾經喺1973年至2001年任香港社會服務聯會總幹事；1991年更同時兼任行政、立法兩局議員，泛民主派元老級人馬。

簡歷
許賢發年少時就讀喇沙書院同英皇書院，自小已有廣泛嘅興趣，曾經係籃球、足球同羽毛球嘅校隊隊員。其後入讀香港大學，並於1960年取得榮譽文學士學位，1年後又考獲社會工作文憑，並喺一個非政府機構工作。
1967年，許賢發喺美國俄亥俄州克里夫蘭西部儲務大學取得社會服務行政碩士，返港後加入香港社會服務聯會，到1973年任社聯嘅總幹事，1980年更出任國際社會服務聯會會長。
1985年成為立法局議員，並於1991年被委任為行政局議員；至1992年彭定康出任港督時卸任行政局議員。
1994年，佢成為香港1994年政改方案通過嘅頭號功臣，1995年卸任立法局議員。
許蕾姆蘇丹

許蕾姆蘇丹（Hürrem Sultan，1504年—1558年4月15號），又叫羅克塞拉娜（Roxelana），係鄂圖曼帝國蘇里民大帝嘅皇后。
許軼

許軼（粵拼：heoi2 jat6，英文：Day，本名：Rejena Simkhada，2002年6月4號—）係香港女歌手，香港KPOP舞團「BRIGHTEN Dance HK」成員，2018年去過韓國做練習生半年，2021年參與ViuTV搞嘅真人騷選秀《全民造星IV》，入圍總決賽，最後攞到季軍，係女團COLLAR其中一位成員。佢名義上亦係《造星IV》參賽者自組組合Lolly Talk其中一位成員，但自COLLAR正式出道後已經無乜再參與Lolly Talk嘅活動。

簡歷
許軼參加《全民造星IV》嗰陣，未有公開過佢家庭背景，到佢正式加入女團COLLAR之後，佢畀網民起底，指佢係個尼泊爾、香港混血兒，原名Rejena Simkhada，之後佢本人承認咗係真嘅。

演出
想搵所屬團體COLLAR名義參與嘅影視作品，請睇「COLLAR § 影視作品」。
許貞淑

許貞淑（韓文：허정숙，1902年7月16號—1991年6月5號），字貞子（정자），號秀嘉伊（수가이），係韓國政治人兼獨立運動家，記者，女性主義者。
1919年留學日本關西學院，中途退學之後返國，1920年留學中國金陵大學，同年退學。之後搞女權運動，反日本運動活動。1948年入北。1948年8月任朝鮮最高人民會議議員，9月任保健部長兼文化宣傳部副部長，1949年做政務院文化宣傳部長，1957年做司法部長。1959年12月-1961年11月做最高裁判所裁判長。1972年-1990年任朝鮮最高人民會議副議長。
許虹

許虹係香港親中派政治人物兼建築、測量、都市規劃及園境界人士。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。
許金桂

許金桂，香港親中派政治人物兼保險界人士。

選舉經歷
喺2021年9月，佢當選成為香港特别行政區選舉委員會保險界委員。之後佢喺李家超無提政綱嘅情況下，有份提名李家超參與2022年香港行政長官選舉。
許華強

許華強（粵拼：heoi2 waa4 koeng4；英文：Jonathan Koh），係星加坡作曲家、音樂製作人。

經歷
佢做過巫啟賢《太傻》專輯嘅監製、張惠妹演唱會嘅結他手。
金枓奉

金枓奉（粵拼：gam1 dau2 fung6，朝鮮文：김두봉；1889年2月16號—1961年），號白淵（baak6 jyun1），朝鮮政治人物，朝鮮民主主義人民共和國（朝鮮）初代首班（1948年9月-1958年3月）兼最高人民會議委員長。喺慶尚南道機張郡出世。1948年任初代首班兼高高人民會議委員長，1958年落台。
金東根

金東根（韓文：김동근，1990年1月4號—）係一位南韓嘅人權社運人士、主要係支持男性主義同埋保守主義嘅運動家。佢係男性連帶嘅第3任同4任主席。

生平
金東根喺韓國京畿道議政府市出世。佢響2008年2月議政府高等學敎畢業，到2008年3月，喺慶熙大學校以實用音樂嘅學科入學，但係到2009年就退學。喺2009年7月-2011年7月期間，佢曾經喺韓國陸軍做第11師團兵度當兵。
喺2011年11月，佢開始參與男性連帶，當時任弘報係大理。佢哋曾經喺2012年7月喺提川女性圖書館出面抗議，跟住亦都受到訪問。佢亦都曾經參加過2012年漢城市嘅女性專用住宅單位嘅一次反對活動。佢曾經喺2013年5月辭職，不過到2013年7月29號又做返原位，因為做緊主席嘅成喺基喺3日之前自殺咗。
金東根喺男性連帶係負責做策劃活動嘅委員長，同時嘗試修補返個組織。到9月16號，金東根成為咗組織嘅代言人，到11月18號亦做埋共同代表。在11月，個組織開始咗一個支持單親爸爸嘅活動。
金東漢

金東漢，係大韓民國嘅一個男藝人同埋歌手。
金東炫

金東炫，係大韓民國嘅一個男藝人同埋演員。
金東碩

金東碩，係大韓民國嘅一個男藝人同埋演員。
金東賢

金東賢，係大韓民國嘅一個男藝人同埋歌手。
金材昱

金材昱，係大韓民國嘅一個男藝人同埋演員。
金東區

金東區係中國浙江金華一個市轄區，總面積657平方公里，人口32萬。
金枕頭

金枕頭（Golden Pillow）係新加坡新傳媒私人有限公司1995年推出嘅一套華語電視劇，由萬梓良、鄭惠玉、范文芳、謝韶光、黃文永、向雲、陳澍承、劉兆銘、陳傳之主演。
故事描述泰國出世嘅賽認娘（萬梓良飾演）帶住黑石枕頭去到新加坡同生父相認，但係佢嘅生父已經娶過第二個，好在得到兩位紅顏知己周小丹（鄭惠玉飾演）同埋李明珠（范文芳飾演）嘅支持。賽認娘喺逆境中奮鬥向上，終於成為亞洲富豪，但係喺感情上，賽認娘始終周小丹同李明珠之間難以取捨。
金枕頭係當年新傳媒嘅重頭作，請到金馬獎影帝萬梓良擔任男主角，呢次亦係佢首次參與新加坡電視劇嘅演出。另外，新傳媒仲特登拉隊去泰國、法國取景。
2020年12月，新傳媒喺官方YouTube頻道上載咗呢套劇。
運達

運達（Vantaa）係芬蘭第四大城，住咗約莫22萬人。
運輸局

運輸局，係香港政府舊時嘅決策局，負責香港嘅運輸事務，1997年成立，2002年併入環境運輸及工務局。
運頭塘邨

運頭塘邨係香港嘅一條公共屋邨，喺新界大埔曉運路10號，一共有3座樓，1991年入伙。